Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Kahes palestiinlaste rünnakus hukkus üks iisraellane
ja veel kaks said haavata.
Peaminister Netanyahu väitel
püüavad välisriigid Iisraelile rahulepingu tingimusi dikteerida.
Islamirühmitused lähenevad Süüria-Iisraeli piiril druusi küladele.
Palestiinlane pussitas Jeruusalemma vanalinna väravas
Iisraeli piiripolitseinikku. Politsei tulistas pussitajat.
Kiirabi teatel said mõlemad tõsiselt haavata.
Politsei esindaja Luba Samri sõnul pussitati piiripolitseinikku kaela.
Läänekaldal hukkus üks ja haavata sai teinegi iisraellane
arvatavas Palestiina püssimehe rünnakus.
Politsei ja armee teatel
toimus rünnak Läänekaldal Dolevi juudi asunduse lähedal.
Kaks 25-aastast meest said sündmuspaigal esmaabi
ja toimetati seejärel Tel Avivi lähedale haiglasse.
Politsei esindaja teatel otsivad julgeolekuväed endiselt ründajat.
Prantsuse välisminister Fabius ütles 2-päevasel Lähis-Ida visiidil,
et välisriikide eesmärk pole otseselt sekkuda
Iisraeli ja palestiinlaste rahukõnelustesse.
Ta hoiatas patiseisu jätkumise ohtude eest.
Fabius ütles pressikonverentsil King David Hotellis,
et soovib näha 2014. a katkenud rahuprotsessi
taaskäivitumist rahvusvahelise tugirühma abil,
mis koosneb araabiamaadest, ELst ja ÜRO Julgeolekunõukogu maadest.
Iisraeli―palestiinlaste küsimus on ülitähtis.
See on tähtis kogu Lähis-Ida rahu ja julgeoleku jaoks.
See on tähtis palestiinlastele ja Iisraelile.
See on veelgi tähtsam tänu saadud toetusele.
Kuna see on lahendamata, loob see pingeid.
Iga hetk eksisteerib olukorra plahvatamise võimalus.
Prantsusmaa tahab aidata lahendust leida, kuigi see on raske.
Prantsusmaa ei anna siiski alla.
Varem kritiseeris peaminister Netanyahu Prantsuse rahualgatust
ja süüdistas välisriike rahu- kõneluste tingimuste dikteerimises.
Ta süüdistas ka palestiinlasi otseste kõneluste vältimises.
Ta lisas: "Kui Iisraelile püütakse tingimusi dikteerida,
variseb kogu ettevõtmine kokku ja rahu peletatakse eemale."
Rahu sünnib vaid otsestel kõnelustel ilma eeltingimusteta.
See ei sünni ÜRO resolutsiooniga, mida väljast peale surutakse.
President Abbas usub, et võib otseseid kõnelusi vältida.
Ta tahab vältida kõneluste kompromisse.
Miks ta sellise tee valib?
Sest isegi kui palestiinlased põgenevad korduvalt kõneluste eest,
saab Iisrael süü enda kaela.
Netanyahu kordas oma pühendumust kahe riigi lahendusele
ja rõhutas varasemat nõuet, et Palestiina president Abbas
peaks tunnustama Iisraeli juutide rahvusriigiks.
Kuue aasta eest rääkisin Bar Ilani Ülikoolis
oma rahunägemusest kahe riigi kohta kahele rahvale,
kus demilitariseeritud Palestiina riik tunnustab juudiriiki.
Kuigi ma ei sea tingimusi kõneluste käivitamisele, tean,
et rahu peab põhinema üksteise tunnustamisel ja julgeolekul.
Omavaheline tunnustamine tähendab, et palestiinlased
peavad Iisraeli lõpuks juutide rahvusriigina tunnustama.
On arusaamatu, et nad ootavad meilt Palestiina rahvusriigi tunnustamist,
kuid ei anna sama õigust meile ega tunnusta juudiriiki.
Kui nad eitavad tulevikuski juudiriigi õigusjärgsust,
siis millist rahu nad meile pakuvad?
Teine sammas ehk julgeolek on iseenesestmõistetav igaühele,
kes Lähis-Ida olukorda jälgib.
Lähis-Idas valitseb ennenägematu ebastabiilsuse ja vägivalla aeg.
Ligi sajandi eksisteerinud riigid hävinevad meie silme all
ja vaakumit kiirustavad täitma islamiäärmuslased.
ISIS juhib sunni radikaale, Iraan šiiitlikke militante.
Terroristiarmeed kogunevad Iisraeli põhja- ja lõunapiiril.
Kui rahu aluseks pole raudkindlad julgeolekukorraldused,
mille abil Iisrael end kaitsta saab,
ei jää see rahu püsima ja me ei aktsepteeri seda.
Meie mured pole ettekäänded. Need on reaalsed.
Rahulepe, kus need faktid kõrvalised on, pühitakse minema
Lähis-Idas puhuvates ekstremismi ja vägivalla tuultes.
Ühisel pressikonverentsil Fabius'ga kutsus Netanyahu Prantsusmaad
takistama halva lepingu sõlmimist Iraaniga.
Õhutame Prantsusmaad kindlaks jääma
ja takistama halba lepingut, mis sillutab Iraanile teed pommi juurde.
USA Välisministeeriumi värske raport Iraani osalusest terrorismis
on teine äratushüüd.
Iraani revolutsioonilisus ja agressiivsus on pidurdamatu
nii Lähis-Idas kui sellest väljaspool.
Selle võrgustik katab praegu rohkem kui 30 riiki eri mandritel.
Valmiva tuumalepinguga ei saa Iraan üksnes
otseteed tuumarelva juurde,
vaid ka mitmeid miljardeid dollareid,
millega arendada oma terrorismi maailmas
ja muidugi oma agressiooni Lähis-Idas.
Iisraeli druusid kogunesid Golani kõrgustikule,
kust näeb Süüria druusiküla Haderi,
mida piiravad islamivõitlejad.
Al-Nusra Rinne sai tulistes lahingutes
druusiküla ümbritsevad künkad oma kontrolli alla.
Lahti on üksnes lõunapoolne kanal Iisraeli piiritara ääres.
Eelmisel nädalal tappis rühmitus põhja pool Idlibis 20 druusi.
See tekitas vähemuse suhtes muret, kuna mässulised ja sunni moslemid
vallutavad positsioone president Assadi vastu.
Plahvatused ja tulistamine Haderi lähedal
kostusid Iisraeli Golanil asuvasse druusikülla Majdal Shamsi.
Paljudel elanikel on Haderis sugulasi.
Oleme kontaktkis oma vendade ja sugulastega Haderis,
sest oleme nende pärast väga mures.
Nad on terved ja võitlevad oma kodude, perede, laste
ja maa eest vapra Süüria armee abil.
Viimastel nädalatel on Iisraeli druusid mures oma Süüria vendade pärast.
Nad on Iisraeli valitsust tegutsema õhutanud,
sest nii al-Nusra Rinne kui ISIL lähenevad Druusi mägedele,
mis asuvad nii Iisraeli kui Jordaania piiril.
Paljud Iisraeli druusid on armees kõrgetel positsioonidel.
Nad on hoiatanud, et ühinevad Süüria lahingutega,
kui islamistid ründavad Süüria druuse.
Oleme muidugi mures. Jälgime olukorda.
Loodetavasti seis paraneb, sest kui lahingud külla jõuavad,
ei saa takistada inimesi piiri taha sugulastele appi minemast.
ÜRO andmeil on 4-aastases konfliktis hukkunud 220 000 inimest
ja miljonid on haavata saanud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri